Malmignattu

U malmignattu 250px Latrodectus tredecimguttatus Classificazioni scentifica Regnu Animalia Divisioni Arthropoda Classa Arachnida Ordini Araneae Famiglia Theridiidae Genaru Latrodectus Nomu binuminali   Latrodectus tredecimguttatus Linnaeus, 1753 250px

U malmignattu (o malmignattulu) (Latrodectus tredecimguttatus) hè un tipu di ragnu chì faci parti di a famiglia di i Theridiidae. Si scontra in tutta a rigioni di u Mediterraniu ma dinò in u nordu di l'Africa, in Asia Cintrali, in Russia suttana è in l'Isuli CanariiM.S Bonnet, The toxicology of Latrodectus tredecimguttatus: the Mediterranean Black Widow Spider, Homeopathy, 93-1, 2004, p. 27–33.. Pò essa priculosu pa l'omu. Era ancu cunnisciutu da i grechi à tempi antichi antichi. U malmignattu hè neru, è t'hà à spessu trè paghji di tacchi rossi, calchì volta chjirchati bianchi o giaddi. I patti sò forti è neri. U malmignattu hè discrittu à spessu com'è pussidendu tredici tacchi rossi. Ma esistini calchì variazioni, apposta chì pò accada chì 'ssi tacchi fussini bianchi. 

Ci hè un impurtantu dismurfisimu sessuali ind'è u malmignattu, postu chì a femina (8-18 mm) hè bedda più maiori ch'è u masciu (3-6 mm). L'adulti masci si trovani da maghju à sittembri, quandu i femini inveci si scontrani da maghju à nuvembriM.S Bonnet, The toxicology of Latrodectus tredecimguttatus: the Mediterranean Black Widow Spider, Homeopathy, 93-1, 2004, p. 27–33.. U malmignattu cattura i so predi vivi par via di una ragnata abbastanza maiori, ma bedda piattata è si nutrisci par u più d'insetti. Accadi chì l'accupiamentu fussi priculosu pà u masciu, chì pò essa divuratu tandu da a femina. 

Vivi in ragnati moltu resistenti incù una forma irregulari in ariali à machja meditarrania bassa, à spessu aridi è pitrosi, frà sassa è muretti; moltu raramenti u malmignattu si pò truvà vicinu à i casi di campagna.

U malmignattu hè vilanosu, è una pizzicatura pò ancu essa murtali. Ci vò d'andà subitu à u spidali o à a clinica. U vilenu agisci da 10 minuti à un'ora. Ma sola a femina hè vilanosa M.S Bonnet, The toxicology of Latrodectus tredecimguttatus: the Mediterranean Black Widow Spider, Homeopathy, 93-1, 2004, p. 27–33..

Tassunumia
Un sinonimu cumunu di Latrodectus tredecimguttatus hè Latrodectus mactans tredecimguttatus.

 In Corsica 
U malmignattu hè cumunu in Corsica. Hè ancu chjamatu a zinevraRoccu Multedo, U mazzirisimu: un sciamanisimu corsu, p. 162 (1994), L'Originel.. Si scontra à spessu in u centru di a Corsica è in Pumonti. Hè più raru in Cismonti. Hè piuttostu da marzu à sittembri chì ci hè u risicu di fà si pizzicà. 

Ci conta Roccu MultedoRoccu Multedo, U mazzirisimu: un sciamanisimu corsu, p. 162 (1994), L'Originel. chì si scuntrava à spessu in l'arghji in tempi di tribbiera o in i lecci suvarini.

In i tempi, sicondu Roccu MultedoRoccu Multedo, U mazzirisimu: un sciamanisimu corsu, p. 162 (1994), L'Originel., s'aduprava a fiamma par curà ni a pugnitura è in Osani, era imprudatu u forru caldu.

Citazioni
Accadi chì u malmignattu fussi citatu in a cultura corsa. Par asempiu in a ghjastemaPaulu Milleliri (2010) Chì tù sia..., Albiana.:
 Ch'idda ti pugni a malmignatta !

Rifarenzi

Liami
 U malmignattu - Uffiziu di l'Ambienti di a Corsica 
 I ragni priculosi di Corsica
 U malmignattu (in francesu)
 Videu di u malmignattu

Categoria:Theriiidae
Categoria:Ragnu di Corsica
Categoria:Insetti di Corsica